C 138/20
BG
Официален вестник на Европейския съюз
21.4.2023 г.
Освен това през 2015 г. отделът по технологии в животновъдството (част от Центъра за научни изследвания и технологии в областта на хранително-вкусовата промишленост на Aragon (или CITA, както е испанската му абревиатура) публикува резултатите от изследователски проект, озаглавен Effect of diet, packaging and exposure time on visual appraisal and intention to purchase „Cerdo de Teruel“ PGI pork (Panea, B. et al, 2015 г.).
Сред изводите от изследването се откроява констатацията, че контролната група — свинско месо „Cerdo de Teruel“, добито от свине, хранени с обичайния си хранителен режим, е получила по-високи резултати в сравнение с другите групи, в които на животните са давани различни видове фуражи.
През 2016 г. изследователите от CITA изпълняват проект в рамките на Инвестиционния фонд на Teruel, озаглавен Health management, production and marketing alternatives for 'Cerdo de Teruel' pork: a proposal for sustainability (Panea, B. et al., 2016 г.).
Оттогава насам с участието на CITA са проведени допълнителни изследвания, които са представени по програми, съфинансирани от Европейския фонд за регионално развитие: Healthy sausages made from pork from Teruel: Reduced content of saturated fat and salt (Panea, B. et al., 2019 г.).
„Cerdo de Teruel“ се появява и в съвсем различен вид издание, което има голяма аудитория и широко признание, а именно литературата.
Един конкретен пример е глава от романа Animales urbanos [Градски животни] (Leiz, K. 2018 г.), озаглавена Del cerdo de Teruel y del amor [За „Cerdo de Teruel“ и любовта].
Наред с традицията и научните и информационните публикации, които я подкрепят, репутацията на „Cerdo de Teruel“ е призната и от пазара.
„Cerdo de Teruel“ е наименованието, с което производителите и търговците наричат това силно търсено месо, което е широко разпространено на пазара, в хипермаркетите и месарниците в цяла Испания.
Ястията, приготвени от „Cerdo de Teruel“, постоянно присъстват в менюто на ресторантите в цялата страна.
На известни цифрови платформи може да бъдат намерени рецепти със „Cerdo de Teruel“.
Пример за това е рецептата за свинско филе „Cerdo de Teruel“ със сушени сини сливи и кедрови ядки от El Gran Libro de la Cocina Aragonesa [Голямата готварска книга с рецепти от Aragon] (Aneto Publicaciones, SL, 2011 г.), публикувана в раздела за храни и напитки на RedAragón, интернет портал за региона на Aragon.
Готвачите са споделили и рецепти като „Cerdo de Teruel“ — свинско месо тип „secreto“ с патладжан и сос от бял шоколад (на уебсайта за популяризиране на храните в Aragon, наречен Comparte el Secreto.
Aragón, alimentos nobles [Споделете тайната: Aragón, ястия за благородници]) и Altamiras-inspired „Cerdo de Teruel“ pork cheeks [„Altamiras-inspired“ being a reference to the 18th-century friar and chef Juan Altamiras] (раздел „Храни и напитки“ на вестник „Heraldo“).
Това изтъкване на „Cerdo de Teruel“ е отразено и в медиите: — Висококачествената храна, с която се хранят свинете, използвани за производството на наименование за произход „Jamón de Teruel“, води не само до отлично качество на шунката, но и до висококачествено прясно месо с тъмнорозов цвят, деликатен вкус и крехка и особено сочна консистенция (2011 г., Indisa; 2014, A la carta para dos, [Маса за двама à la carte]); — Качество, производство и предлагане на пазара на свинско месо от Teruel (2016 г., „Aragón hoy“ [„Aragon днес“]).
Отличната репутация на „Cerdo de Teruel“ е причина продуктът да бъде обект на внимание на много събития през годините.
Неведнъж продуктът със ЗГУ „Cerdo de Teruel“ е играл важна роля в готварския конкурс Teruel Gusto Mudéjar [Вкусовете на мудехарите], който се провежда от 2006 г. насам и включва като основна дейност национално състезание, посветено на готвенето с „вкусовете на мудехарите“.
Рецептата, която професионалните готвачи и изгряващите звезди на гастрономията трябваше да интерпретират по време на шестото издание на това кулинарно събитие, беше „Cerdo de Teruel“ — пълнени картофи Cella с черен трюфел от Périgord (Tuber melanosporum).
През 2012 г. се проведе първото издание на Jornada Gastronómica de Cerdo de Teruel — фестивал на „Cerdo de Teruel“, в който се включиха повече от 40 заведения от провинция Teruel.
Мотото на събитието беше Нов поглед към свинското месо.
Други начини да се насладите на пътуването и още....
През 2020 г. „Cerdo de Teruel“ участва в международния панаир „Madrid Fusión“ като схема за качество: свинско месо „Cerdo de Teruel“ на изложението за храни и напитки „Fusión“ в Мадрид (вестникLa Comarca).
Всичко това, и по-специално желанието да се защити продукт със силни местни връзки, кара производителите да създадат Асоциацията на производителите на свинско месо „Cerdo de Teruel“, чиято цел е да защити репутацията на продукта, да осигури добрата информираност на потребителите и да управлява производството на свинско месо „Cerdo de Teruel“.